Rikunarita-ORG/Wikinium huggingface dataset:
# 天城字

| 天城字 |
| --- |
| 類型： | Abugida |
| 語言： | 好多隻印度-雅利安語言 |
| 使用時期： | 大約 10 世紀至今 |
| Unicode 範圍： | U+0900–U+097F 天城文， U+A8E0–U+A8FF 天城文擴展， U+1CD0–U+1CFF 吠陀擴展 |
| ISO 15924 碼： | Deva |
|  梵文經典《梨俱吠陀》其中一段；梵文係古印度嘅經典語言，傳統上係用天城字嚟寫嘅。 |

**天城字**（粵拼：tin1 sing4 zi6），又叫**天城字母**、**天城文**、**天城體**，係喺印度同尼泊爾一帶廣受採用嘅一種文字，傳統上畀人用嚟寫梵文、印地話、馬拉提話、尼泊爾話等多種印度-雅利安語支嘅語言。

## 嗌法

天城字呢種文字喺各語言入邊嘅名如下：

* 梵文：Devanāgarī（讀音 IPA：[deːʋɐˈnaːɡɐriː]）—
	+ 呢隻字詞用返天城字嚟寫會係 **देवनागरी**
	+ 呢隻字結合咗
	deva（देव），意即**神靈、天上嘅**噉解；
	nāgarī（नागरी），意即**城市**噉解；
	—所以**天城字**可以話係 devanāgarī 嘅直接意譯。
* 中文：**天城字**
	+ 粵拼：tin1 sing4 zi6
	+ 標官：tiān chéng zì
* 英文：Devanagari

## 原理

天城字屬於 abugida 型嘅文字。

## 符號

下面個表列出咗天城字當中嘅基本字符。

要留意返

1. 傳統上天城字嘅設計係預攞嚟寫印度-雅利安語言（廣泛分佈喺南亞嗰頭）嘅，呢啲語言有唔少音素，係粵語等嘅漢語或者英文等嘅歐洲語言缺少嘅。下表啲羅馬化只係嘗試緊同每隻天城字符號，搵一個發音最似佢個音嘅羅馬字，並唔完美反映得到啲發音。用方括號 [ ] 括住咗嗰啲係國際音標，能夠更精確噉反映天城字符號嘅讀音。
2. 有好多隻語言都有用開天城字嚟寫，每隻語言都梗會按自己嘅需要而對天城字作出一啲調整；情況就好似粵語、標準官話同客家話等多數漢語傳統上係用開漢字寫，但有可能出現粵字（專門攞嚟寫某一隻漢語嘅字）噉嘅嘢。

### 輔音

以下呢啲天城字符號，係用嚟寫輔音嘅。

| 語音 → | sparśa (Occlusive) | anunāsika (鼻音) | antastha (近音) | ūṣman/saṃgharṣī (擦音) |
| --- | --- | --- | --- | --- |
| 清濁音 → | aghoṣa | saghoṣa | aghoṣa | saghoṣa |
| 送氣 → | alpaprāṇa | mahāprāṇa | alpaprāṇa | mahāprāṇa | alpaprāṇa | mahāprāṇa |
| kaṇṭhya (軟顎音) | क | ka [k] | ख | kha [kʰ] | ग | ga [ɡ] | घ | gha [ɡʱ] | ङ | ṅa [ŋ] |  | ह | ha [ɦ] |
| tālavya (硬顎音) | च | ca [tʃ] | छ | cha [tʃʰ] | ज | ja [dʒ] | झ | jha [dʒʱ] | ञ | ña [ɲ] | य | ya [j] | श | śa [ʃ] |  |
| mūrdhanya (捲脷音) | ट | ṭa [ʈ] | ठ | ṭha [ʈʰ] | ड | ḍa [ɖ] | ढ | ḍha [ɖʱ] | ण | ṇa [ɳ] | र | ra [r] | ष | ṣa [ʂ] |
| dantya (脷尖前音) | त | ta [t̪] | थ | tha [t̪ʰ] | द | da [d̪] | ध | dha [d̪ʱ] | न | na [n] | ल | la [l] | स | sa [s] |
| oṣṭhya (雙唇音) | प | pa [p] | फ | pha [pʰ] | ब | ba [b] | भ | bha [bʱ] | म | ma [m] |
| dantoṣṭhya (唇齒音) |  | व | va [ʋ] |  |

### 元音

以下呢啲天城字符號，係用嚟寫元音嘅。

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
|  |  | 獨立形態 | IAST | ISO | IPA | 拼落 प 嗰陣嘅樣 |  | 獨立形態 | IAST | ISO | IPA | 拼落 प 嗰陣嘅樣 |
| *kaṇṭhya* | अ | a | ɐ | प | आ | ā | aː | पा |
| *tālavya* | इ | i | i | पि | ई | ī | iː | पी |
| oṣṭhya | उ | u | u | पु | ऊ | ū | uː | पू |
| *mūrdhanya* | ऋ | ṛ | r̥ | r̩ | पृ | ॠ | ṝ | r̥̄ | r̩ː | पॄ |
| dantya | ऌ | ḷ | l̥ | l̩ | पॢ | ॡ | ḹ | l̥̄ | l̩ː | पॣ |
| *kaṇṭhatālavya* | ए | e | ē | eː | पे | ऐ | ai | [ɑj] | पै |
| *kaṇṭhoṣṭhya* | ओ | o | ō | oː | पो | औ | au | [ɑw] | पौ |
|  | अं / ं | ṃ | ṁ | ◌̃ | पं | अः / ः | ḥ | h | पः |
|  | ॲ / ऍ |  | ê | æ | पॅ | ऑ |  | ô | ɒ | पॉ |

### 試寫

示範用天城字寫兩隻語言| 話 | 天城字試寫 | 羅馬化 | 用漢字粵文表達 |
| --- | --- | --- | --- |
| 馬拉提話 | आपले नाव काय आहे?  | Āpale nāv kāy āhe? | 閣下叫乜嘢名？ |
| 粵語 | ङो5 सिक1 गोङ2 ग्वोङ2 दुङ1 वा2. | Ngo5 sik1 gong2 gwong2 dung1 waa2。（粵拼） | 我識講廣東話。 |
| 粵語 | नेइ5 गिउ3 मत1 ये5 मेङ्2? | Nei5 giu3 mat1 je5 meng2？（粵拼） | 你叫乜嘢名？ |

## 轉寫

## 編碼

## 鍵盤佈局

## 衍生

## 睇埋

* 淡米爾字
* 孟加拉字
* 藏文字

## 註解

## 引咗
# 大熊座

大熊座
Ursa Major| 星座 |
| 大熊座恆星一覽 |
| 縮寫 | UMa |
| 所有格 | Ursae Majoris |
| 象徵物 | 一隻巨熊 |
| 赤經 | 10.67 |
| 赤緯 | 55.38 |
| 面積 | 1280平方度 (第三位) |
| 流星雨 | * Alpha Ursa Majoris
* 獅子座流星雨
 |
| 鄰接 星座 | * 天龍座
* 鹿豹座
* 天貓座
* 小獅座
* 獅子座
* 后髮座
* 獵犬座
* 牧夫座
 |
| **可見嘅緯度範圍： +90°至−30°之間最適合觀賞嘅月份：4月** |

**大熊座**（Ursa Major）係家下八十八西洋星座之一。佢響天球北部，佔天球面積1280平方度。地球北半球來講，大熊座係春天嘅星座，即係春夜會見到。肉眼可以睇到嘅星，約莫125粒到。有一到四等星20粒，即係有2等星5粒、3等星7粒、4等星8粒。

## 史

大熊座係古希臘托勒密所編嘅托勒密48星座之一。

## 註
# 遠東

遠東地區地圖
**遠東**（英文：**Far East**；日文：**極東**；韓文：**극동**）係一個歐洲中心論嘅地理概念。從前一啲歐洲人當歐洲做中心，東南歐、非洲東北做「近東」，西亞附近做「中東」，而更遠嘅係「**遠東**」。後嚟原嚟嘅中東同埋近東夾埋叫「中近東」。而家有時「中東」指嘅係「中近東」。同理，西方國家俾中國古人叫做「泰西」。

遠東一般包括今日嘅東亞（包括俄羅斯嘅東部—西伯利亞）、東南亞同埋南亞，即係阿富汗、哈薩克以東（唔包）、澳洲以北（唔包）、太平洋以西、北冰洋以南嘅地區。

## 睇埋

* 中國中心論
* 土耳其
* 伊斯蘭世界
* 大中華
# 鴨

| How to read a taxobox**鴨** |
| --- |
|  赤麻鴨 |
| **物種分類** |
|

|  |  |
| --- | --- |
| 界 | 動物界 Animalia  |
| 門 | 脊索動物門 Chordata  |
| 綱 | 鳥綱 Aves  |
| 目 | 雁形目 Anseriformes  |
| 科 | 鴨科 *Anatidae*  |

 |
| 亞科 |
|
樹鴨亞科 *Dendrocygninae*
硬尾鴨亞科 *Oxyurinae*
鴨亞科 *Anatinae*
秋沙鴨亞科 *Merginae* |

鴨BB
**鴨**係鴨科部份屬嘅禽嘅通用名。鴨會游水，喺鹹水同淡水都搵到佢哋。

鴨亦係種人養嘅家禽。鴨肉同鴨蛋都食得。做到唔同嘅嘢食。

## 睇埋

* 鴨肉
# 原始印歐語

**原始印歐語**（**Proto-Indo-European language**）係語言學界假想嘅「印歐語系嘅共同祖先」。估計喺超過公元前 2,500 年嗰陣存在過。

## 音系

**原始印歐輔音**|  | 唇音 | 舌冠音 | 舌背音 | 喉音 |
| --- | --- | --- | --- | --- |
| 硬腭化 | 正常 | 唇音化 |
| 鼻音 | m | n |  |  |  |  |
| 塞音 |
清音 | p | t | ḱ | k | kʷ |   |
| 濁音 | b | d | ǵ | g | gʷ |   |
| 送氣音 | bʰ | dʰ | ǵʰ | gʰ | gʷʰ |   |
| 擦音 |  | s |  |  |  | h₁, h₂, h₃ |
| 流音 |  | r, l |  |  |  |  |
| 半元音 |  |  | j |  | w |  |

* **短元音** a, e, i, o, u。
* **長元音** ā, ē, ō; 有時用冒號 (:) 代替長音號指示元音長度 (a:, e:, o:)。
* **雙元音** ai, au, āi, āu, ei, eu, ēi, ēu, oi, ou, ōi, ōu
* 輔音音位嘅元音同位異音: u, i, r̥, l̥, m̥, n̥, h̥₁, h̥₂, h̥₃。
* 其他長元音可能已經通過補償延長出現响原始語言度: ī, ū, r̥̄, l̥̄, m̥̄, n̥̄。
* 音位 h₁, h₂, h₃ 同普適符號 H(或者 ə₁, ə₂, ə₃ ə) 表示咗三個“喉音”音位：中性喉音、a-音色喉音同 o-音色喉音，即係e喺所有H之前會變長, h₂之前會變成ā, h₃之前會變成ō。因此，雖然語言學家無法肯定呢三個喉音係點讀，而唔同嘅語言學家嘅講法都唔同，不過佢哋知道h₁唔會改變e而估計係[ç~χʲ~x]，h₂要擘大個口讀而估計係[χ]，而h₃帶有唇音化，大概係[xʷ~χʷ]。
# 贊助

**贊助**（**sponsorship**）係指支持一件活動或者一個組織，做法可以係透過捐錢或者捐物資，目的通常係為咗宣傳。例如汽車公司贊助賽車，為賽車手提供零件等嘅支援，然後賽車手就會（例如）喺車上面展示贊助商嘅嘜頭或者公開多謝贊助商，幫汽車公司達到宣傳嘅效果。

## 贊助嘅例子

* 香港公益金百萬行
* 賽馬會青少年足球發展計劃
* 中銀人壽香港超級聯賽
* 獎學金
* 贊助式廣告
# 風速

**風速**指每單位時間裏面風嘅行程，用風速計（英文Anemometer）量度，單位喺米／秒或者公里／小時，一般記錄平均風速、最大風速同陣風風速等。

常用嘅風速計，等風吹三隻或者以上嘅風杯，用佢旋轉次數嚟折算風速；如果將轉動力化做電流，風速可以直接喺有刻度嘅錶板上知道。

風信旗同風速計都要放喺平坦空曠嘅地方，離地面十米，以減少因為地形、熱源同埋建築物嘅影響。